“อนุทิน” เจรจา “ออมสิน”-KTB ลดดบ.ช่วยบุคลากรสาธารณสุข
"อนุทิน" เจรจา “ออมสิน”-KTB ลดดบ.ช่วยบุคลากรสาธารณสุข
"อนุทิน" เจรจา “ออมสิน”-KTB ลดดบ.ช่วยบุคลากรสาธารณสุข
22 เม.ย. 2563

นายอนุทิน ชาญวีรกูล รองนายกรัฐมนตรีและรมว.สาธารณสุข หารือกับผู้แทนธนาคารออมสิน และธนาคารกรุงไทย จำกัด (มหาชน) หรือ KTB ขอความร่วมมือจากธนาคารทั้ง 2 แห่งในการลดดอกเบี้ยเพื่อสร้างขวัญกำลังใจกับบุคลากรสาธารณสุข ซึ่งเป็นการดำเนินการตามมติคณะรัฐมนตรี (ครม.) เมื่อวันที่ 7 เม.ย.63 ในการช่วยเหลือเพื่อบรรเทาผลกระทบให้กับข้าราชการและบุคลากรของกระทรวงสาธารณสุข จากสถานการณ์ระบาดของโรคติดเชื้อไวรัสโคโรนา 2019 โดยได้ยื่นข้อเสนอให้ทั้ง 2 ธนาคาร ลดดอกเบี้ยให้แก่บุคลากรทางการแพทย์ลงอีก 2% และให้ปลัดกระทรวงสาธารณสุขเจรจาในรายละเอียดให้กับบุคลากรทางการแพทย์ต่อไป ทั้งนี้ จะนำข้อมูลไปชี้แจงกับ รมว.คลัง ด้วยตนเองอีกทางหนึ่งด้วย
“กระทรวงสาธารณสุข มีมาตรการสร้างขวัญและกำลังใจแก่บุคลากรกระทรวงสาธารณสุขที่เสียสละทำงานดูแลสุขภาพประชาชนอย่างเต็มที่ โดยหาแนวทางช่วยลดรายจ่ายของทั้งข้าราชการ ลูกจ้างกระทรวงสาธารณสุข ซึ่งธนาคารทั้ง 2 แห่งได้รับข้อเสนอนำไปพิจารณา และจะมีการหารือให้ได้ข้อสรุปร่วมกันอีกครั้ง” นายอนุทินกล่าว
 
 